Zdravosť kávy závisí na mnohých faktoroch: od (pod)druhu kávovníka a teda druhu kávy, kvality spracovania, správnosti prepravy ako aj prípravy a pod. Celkovo je však odpoveď vždy áno – na internete sa nachádzajú kvantá výskumov potvrdzujúce pozitívny dopad bohatosti kávy na antioxidanty, lipidy a iné látky, ako aj na kofeín, ktorý má vplyv na náladu a sústredenosť. Aj lacná káva je zdravá, no čím lacnejší kávový produkt, tým boli použité lacnejšie prípravné procesy, spôsob starania sa o plantáž a pod. Kvôli tomu sa môžu v skutočne lacných kávach nachádzať nadmerné úrovne plesní, karcinogénov, hliníka a iných ťažkých kovov, pesticídov a pod.